Illas Chatham - Wikipedia

# Illas Chatham

### Na Galipedia, a wikipedia en galego.

O arquipélago das illas Chatham, "Rekohu" na lingua moriori, abrangue 10 illas nun radio de 40 km.

## [editar] Xeografía

O arquipélago atópase a 800 km. ao leste de Christchurch, en Nova Celandia. As illas pertencen oficialmente a Nova Celandia desde 1842. A superficie total das illas é de 996 km², case toda se ubica nas 2 illas maiores, Chatham e Pitt. Estas illas principais son as únicas habitadas, e as illas menores teñen, en gran parte, reservas que posúen un acceso restrinxido ou prohibido.

As illas son:

- Chatham
- Pitt
- Pequena Mangere
- Star Kei
- Forty-Four
- Mangere
- Illa Sudoeste
- As irmás

A maioría destas terras están cobertas por felgos e pastos, aínda que hai algunhas áreas de bosques. O terreo é accidentado, máis na illa Pitt que nas outras, co ponto máis alto ubicado nesta, a 290 m.

A illa principal desta cadea tén numerosos lagos e lagoas, sendo a maior, a lagoa Te Whanga. Outros lagos da illa Chatham son o Huro e o Rangitahi, e entre os regatos están o Te Awainanga e o Tuku.

## [editar] Historia

Os primeiros habitantes destas illas pertencían a tribos inmigrantes da Polinesia, que se estableceron arredor do ano 1000 ddC., e deste isolamento surxeu o pobo Moriori. A orixe exacta desta xente permanece como tema de varias discusións. Alguns postulan que viñeron directamente das illas da Polinesia ubicadas máis ao norte, mais na actualidade as teorías standard ven aos moaríes como provintes de Nova Celandia. Este debate tén un matiz político, xa que os actuais habitantes maoríes, descendentes daqueles que invaderon e conquistaron o archipélago en 1832, reclaman un acceso aos dereitos ancestrais maoríes. Un extenso informe deses reclamos, Rekohu, foi publicado polo Tribunal Waitangi.

A poboación moriori das illas chega a 2000 habitantes. Viven como cazadores e recolectores, obtenendo o seu alimento do mar e da flora nativa. Esta sociedade viveu pacíficamente, con pequenas organizacións, mais mantenendo unha poboación estábel mediante a castración dun certo porcentaxe dos nenos varóns.

O nome da illa Chatham provén do barco HMS "Chatham", cuxo capitán William R. Broughton desembarcou o 29 de novembro de 1791 e reclamou posesión para a Gran Bretaña. Os cazadores de focas e de baleas fixeron axiña destas illas un centro das súas actividades. A pesca continua contribuíndo significativamente na economía, aínda que as industrias relacionadas coas focas e baleas cesaron as súas actividades arredor do 1861.

Traído desde "http://gl.wikipedia.org../../../i/l/l/Illas_Chatham_51fe.html"

Categorías: Nova Celandia | Illas e arquipélagos

##### Views

- Artigo
- Discusión
- Revisión actual

##### Procura

##### Outras linguas

- Dansk
- Deutsch
- Ελληνικά
- English
- Español
- Suomi
- Français
- Magyar
- 日本語
- 한국어
- Polski
- Português
- Русский
- Svenska
- 中文